GiliGold/VAD_KnessetCorpus huggingface dataset:
יריב לוין: נכון – בהתאם לזה הגיע המועד שבו חברנו חבר הכנסת אופיר אקוניס יפנה את מקומו כיושב-ראש ועדת הכלכלה ויתמנה לסגן יושב-ראש הכנסת, ואילו חבר הכנסת כרמל שאמה יסיים את כהונתו כסגן יושב-ראש הכנסת, כפי שהוא הודיע במכתב ההתפטרות שהוא העביר אלינו.
יריב לוין: מתבקשת המלצתנו למנות אותו כיושב-ראש ועדת הכלכלה.
נסים זאב: אפשר לראות את המכתב שהוא הסכים לוותר?
יריב לוין: חבר הכנסת זאב, יש ויתורים שקל לעשות.
יריב לוין: אני מציע שאת דברי התודה הרבים שמגיעים ליושב-ראש ועדת הכלכלה היוצא ואת דברי הברכה הרבים שמגיעים ליושב-ראש הוועדה הנכנס אנחנו נשמור לדיון בוועדת הכלכלה, ששם יתבצעו החילופין באופן סופי.
יריב לוין: לכן אני מציע לאשר את החילופין בראשות ועדת הכלכלה, בהתאם לסעיף 97יב(א) לתקנון, ולהמליץ לבחור בחבר הכנסת כרמל שאמה לכהן כיושב-ראש הוועדה.
יריב לוין: הצבעה בעד – רוב נגד – אין נמנעים – אין     פה-אחד אושר, אין מתנגדים ואין נמנעים.
יריב לוין: לפיכך אני קובע שוועדת הכנסת ממליצה לוועדת הכלכלה לבחור בחבר הכנסת כרמל שאמה לכהן כיושב-ראש הוועדה.
יריב לוין: אני אביא בשם ועדת הכנסת את ההמלצה הזו בישיבתה הקרובה היום של ועדת הכלכלה.
יריב לוין: 2. המלצה לבחירת סגן ליושב-ראש הכנסת
יריב לוין: אנחנו עוברים לבחירת סגן יושב-ראש הכנסת, ובהתאם להודעות הקודמות בוחרים בחבר הכנסת אופיר אקוניס לתפקיד סגן יושב-ראש הכנסת.
יריב לוין: הצבעה בעד – רוב נגד – אין נמנעים – אין         פה-אחד.
יריב לוין: לפיכך זה גם אושר.
יריב לוין: 3. המלצה לחילופין בראשות הוועדה המיוחדת למאבק בנגע הסמים
יריב לוין: הנושא הבא, המלצה לחילופין בראשות הוועדה המיוחדת למאבק בנגע הסמים.
יריב לוין: גם כאן, בהתאם להסכמים פנימיים שישנם בין סיעת חד"ש לבין סיעת רע"מ-תע"ל, התבקשנו לאשר ולהמליץ בפני הוועדה למאבק בנגע הסמים למנות כיושב-ראש הוועדה את חבר הכנסת טלב אלסאנע במקום חבר הכנסת מוחמד ברכה.
יריב לוין: אני מציע שגם בעניין הזה ננהג כפי שנוהגים כאן ונאשר את הבקשה הזאת, שהיא על-פי ההסכמה בין הסיעות.
נסים זאב: זה בא בעקבות חילופי הגברי ביני לבין אמסלם?
יריב לוין: זה לא בא בעקבות זה, אבל החילופין האלה עלולים לבשר בשורות מסוכנות מאוד, ולא טוב שזה יקרה.
יריב לוין: אז בוא נתחום את זה רק להשפעה הזאת ולא מעבר לזה.
יריב לוין: מי בעד הבקשה להמליץ על חבר הכנסת טלב אלסאנע כיושב-ראש הבא של הוועדה למאבק בנגע הסמים?
יריב לוין: הצבעה בעד – רוב נגד – אין נמנעים – אין     פה-אחד.
יריב לוין: חבר הכנסת ברכה, אנחנו נתאם בשבוע הבא ואז נקיים את החילופין בצורה מסודרת בישיבה של הוועדה בראשותך.
יריב לוין: 4. בקשת הממשלה להקדמת הדיון בהצעות החוק הבאות, לפני הקריאה הראשונה: א. הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 12), התשע"א-2010; ב.  הצעת חוק שירות ביטחון (הוראת שעה) (הצבת יוצאי צבא  בשירות בתי הסוהר) (תיקון מס' 5), התשע"א-2010
יריב לוין: הנושא הבא: בקשת הממשלה להקדמת הדיון בהצעות החוק הבאות, לפני הקריאה הראשונה:     א. הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 12), התשע"א-2010.
יריב לוין: ב.  הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 5), התשע"א-2010.
יריב לוין: עורך-דין יואל הדר, היועץ המשפטי של המשרד לביטחון פנים, בבקשה.
יואל הדר: הוראות החוק לגבי הצבת יוצאי צבא, גם במשטרה וגם בשירות בתי הסוהר, פוקעות ב-31 בדצמבר שנה זו.
יואל הדר: על-מנת שנוכל להציב יוצאי צבא במשטרה ובשב"ס גם לאחר המועד הזה, אנחנו מבקשים הארכה.
יואל הדר: היו דיונים ארוכים ומייגעים בינינו לבין משרד הביטחון.
יואל הדר: בסופו של דבר הדבר הובא להכרעת ראש הממשלה, שהחליט שלגבי יוצאי צבא במשטרה זה יוארך לחצי שנה, ולגבי הצבת יוצאי צבא בשירות בתי הסוהר זה יוארך בשנתיים.
אברהם מיכאלי: למה זה עדיין הוראת שעה?
דוד רותם: ולמה זה ביום האחרון?
יואל הדר: כפי שאמרתי, היתה מחלוקת בינינו לבין משרד הביטחון, וזה בעצם החוק של משרד הביטחון.
יואל הדר: אנחנו היינו מביאים את זה הרבה קודם.
יואל הדר: הוא לא רצה להביא את זה.
אברהם מיכאלי: זו כבר שנה רביעית או חמישית שאתם מביאים את זה כהוראת שעה.
יואל הדר: יותר מזה.
יואל הדר: יש בעיה אמיתית, כי הצבא אומר שיש לו פחות חיילים.
יואל הדר: לנו יש בעיה שלנו אין חלופה, ולכן יש כל הזמן המאזן הזה בינינו לבין הצבא.
יואל הדר: הבעיה היא בעיה אמיתית בין שני המשרדים, ורק עכשיו זה הובא לממשלה, גם בעקבות הפנייה שלנו.
יואל הדר: לאחר מכן משרד הביטחון פנה לממשלה.
יואל הדר: לכן אנחנו נמצאים בדקה ה-90.
יואל הדר: זה אינטרס שלנו.
יריב לוין: מאחר שכל מקבלי ההחלטות עסוקים בסוגיית הגיור, הם לא הספיקו להשלים את המלאכה הזאת, והיא חשובה כשלעצמה.
יריב לוין: יכול להיות שאם הם יעסקו בה, אנחנו נוכל לדחות את נושא הגיור לתקופה ארוכה, כפי שכולנו מעוניינים.
דוד רותם: לא ידעתי שאתה מעוניין לדחות.
יריב לוין: רוברט אילטוב אמר לי שהוא אימץ את הגישה שלך בנושא הזקן והשפם, לאו דווקא בנושא הגיור.
יריב לוין: אני אעבור להצבעה בנושא הבקשה לפטור.
יריב לוין: מי בעד בקשת הפטור להצעת החוק הראשונה?
יריב לוין: מי בעד בקשת הפטור להצעת החוק השנייה?
יריב לוין: 5. קביעת ועדה לדיון בהצעה לסדר-היום בנושא: סירוב להשכיר דירות על רקע לאומי, הצעת חברי הכנסת גאלב מג'אדלה, ליה שמטוב ואחמד טיבי
יריב לוין: אני עובר לנושא הבא, והוא קביעת ועדה לדיון בהצעה לסדר-היום בנושא: סירוב להשכיר דירות על רקע לאומי, הצעת חברי הכנסת גאלב מג'אדלה, ליה שמטוב ואחמד טיבי.
יריב לוין: נשמעו הצעות להעביר את הצעת החוק לוועדת הפנים והגנת הסביבה, ועדת החוקה, ועדת החינוך, ועדה למאבק בנגע הסמים.
יריב לוין: היחיד שביקש לקבל את הנושא אליו הוא יושב-ראש ועדת החינוך.
יריב לוין: אחרים הודיעו שהעניין הזה לא שייך אליהם.
יריב לוין: הוא מוכן לקבל את הנושא לטיפולו, מכיוון שלטעמו הנושא נוגע לסטודנטים ולדיור של סטודנטים.
יריב לוין: אני מציע שנקבל את בקשתו.
נסים זאב: למה ועדת הכנסת לא תדון בזה?
יריב לוין: לטעמי זה לא בסמכותנו.
יריב לוין: מי בעד ההצעה להעביר את הנושא לוועדת החינוך?
יריב לוין: אנחנו סיימנו את הישיבה.
יריב לוין: על סדר-היום נושא אחד והוא פניית יושב ראש ועדת המדע והטכנולוגיה להעביר הצעה לסדר-היום בנושא: האם מדינת ישראל מוכנה לאסון הבא, לרבות רעידת אדמה, מוועדת הפנים והגנת הסביבה לדיון בוועדת המדע והטכנולוגיה.
יריב לוין: כותב חבר הכנסת שטרית: ביום 15 בדצמבר 2010 העבירה מליאת הכנסת את ההצעות לסדר-היום שנדון להמשך טיפול בוועדת הפנים והגנת הסביבה.
יריב לוין: הנושא הזה מטופל בוועדת המדע והטכנולוגיה במסגרת הצעה לסדר-היום מס' 269, של חברי הכנסת: אורלב, אגבאריה, בן-ארי, לוי-אבקסיס, שי וצרצור.
יריב לוין: הוועדה קיימה דיון בנושא ביום 22 בינואר 2010 וקבעה דיון המשך בהשתתפות השר עוזי לנדאו, יו"ר ועדת השרים להיערכות ישראל לרעידת אדמה, ביום 17 בינואר 2011.
יריב לוין: על כן, הוא מבקש את ההצעות הנ"ל להמשך טיפולה של ועדת המדע והטכנולוגיה.
יריב לוין: ישנה הסכמה לעניין הזה מטעם ועדת הפנים והגנת הסביבה ולפיכך אני לא רואה שום מניעה להעביר גם את ההצעות האלה לוועדת המדע והטכנולוגיה.
יריב לוין: כמובן שזה יובא לאישור הכנסת לצורך ביצוע ההעברה בפועל.
יריב לוין: זה אושר פה אחד.
יריב לוין: רבותי, על סדר-היום הנושא הראשון: סדרי הדיון בהצעת חוק התקציב לשנת הכספים 2012-2011, התשע"א-2010 והצעת חוק המדיניות הכלכלית לשנים 2012-2011 (תיקוני חקיקה), התשע"א-2010 בקריאה השנייה והשלישית.
יריב לוין: אדוני יושב-ראש הקואליציה, חבר הכנסת אלקין, אני מבין שיש נוסח, למעשה, הסכמה על מרכיב אחד שלו ואי-הסכמה על מרכיב שני.
יריב לוין: המרכיב הראשון שבו מדובר הוא סוגיית הבקשה לפטור מחובת הנחה לנושא של חוק התקציב, והנושא השני הוא נושא של סדרי הדיון עצמם בשני החוקים.
יריב לוין: אנא, תציג לי בבקשה את שני הנושאים, ואז נצביע על כל אחד בנפרד.
זאב אלקין: תודה רבה, אדוני היושב-ראש, יש למעשה הסכמה על הכול, אבל האופוזיציה ביקשה לא להצביע בעד סעיף הפטור, ואני מבין את הבקשה, לכן אני מבקש ממך להפריד את ההצבעה – בנפרד להצביע על פטור מחובת הנחה, ואחר-כך על כל הסיכום שסוכם עם נציגי האופוזיציה.
יריב לוין: אני מבקש שתציג את שני המרכיבים, גם את הפטור וגם את הנושא השני.
זאב אלקין: קודם כול הסעיף הראשון.
זאב אלקין: כפי שאמרתי זו בקשה לפטור את הצעות חוק התקציב והצעת חוק המדיניות הכלכלית מחובת הנחה בקריאה השנייה והשלישית ולאפשר כבר היום לכנסת להתחיל את הדיון ולאפשר להגדיל את זמן הדיון בשני החוקים האלה.
זאב אלקין: לאחר מכן ההסכמות הן כדלהלן, ואני אפילו אקרא את ההצעה: ביום שני, כ' בטבת, 27 בדצמבר 2010, אחרי הדיון וההצבעה על הצעות האי-אמון בממשלה ועל צווים שהוגשו מטעם ועדת הכספים, ייפתח דיון משולב, אני מדגיש, בשתי הצעות החוק האמורות: הצעת חוק המדיניות הכלכלית והצעת חוק התקציב, בקריאה השנייה ובקריאה השלישית.
זאב אלקין: יושב ראש ועדת הכספים יפתח את הדיון ויציג את הנושאים מתוך הצעת חוק המדיניות  הכלכלית שנידונו בוועדת הכספים, וכן את הצעת חוק התקציב.
זאב אלקין: הוא יציג אותם ביחד, כי הדיון הוא משולב.
זאב אלקין: אחריו יציגו יושבי-ראש הוועדות שטיפלו בחלקים מתוך הצעת חוק המדיניות הכלכלית את הנושאים שנידונו בוועדות שבראשותם.
זאב אלקין: לאחר הצגת הצעות החוק יחל הדיון בהנמקת ההסתייגויות.
זאב אלקין: עכשיו לדיון.
זאב אלקין: הדיון בשתי הצעות החוק יתקיים במועדים  - - -
דב חנין: ההצגות האלה במסגרת זמן?
יריב לוין: להצגות של יושבי-ראש הוועדות אין מסגרת זמן.
זאב אלקין: הם קוראים מה שנותן להם הייעוץ המשפטי.
יריב לוין: חבר הכנסת חנין, אין מגבלת זמן.
זאב אלקין: לא היו סיכומים על זה, אבל אין לנו שום כוונה למשוך זמן.
זאב אלקין: בדרך כלל, היות ומדובר בהצעת חוק פורמלית, אז כל יושב-ראש ועדה קורא את הנוסח שהייעוץ המשפטי הכין לו, ובזה זה מסתכם, אז אין פה חשש, גם לנו אין שום אינטרס לעשות פה פיליבסטר.
זאב אלקין: זה תהליך פורמלי שבלעדיו אי-אפשר להתחיל את הדיון בהסתייגויות בחוק.
זאב אלקין: הדיון בשתי הצעות החוק יתקיים במועדים ובשעות כלהלן: ביום שני יסתיים הדיון בשעה 22:00 בערב.
זאב אלקין: ביום שלישי הדיון יימשך החל מהשעה 09:00 בבוקר ועד השעה 21:00 בערב.
זאב אלקין: ביום רביעי הדיון יימשך בשעה 09:00 בבוקר ויסתיים לכל המאוחר – שימו לב, תיכף יבוא הסבר "לכל המאוחר" – בשעה 21:00 בערב.
זאב אלקין: לגבי הדיון.
זאב אלקין: פרקי הזמן הניתנים לחברי הכנסת בדיון יחולקו באופן הבא: שני שלישים לחברי האופוזיציה, שליש לחברי הקואליציה.
זאב אלקין: את הדיון יסכמו אלה: נציג אחד של אופוזיציה, אחריו שר האוצר ואחריו יושב-ראש ועדת הכספים, כל אחד מהם במסגרת זמן של עשר דקות.
זאב אלקין: עם סיום הדיון יחלו ההצבעות על הצעת חוק המדיניות הכלכלית ומייד אחרי זה על הצעת חוק התקציב.
זאב אלקין: כאן מגיעה נקודה חשובה שמסבירה למה נאמר "לכל המאוחר בשעה 21:00".
זאב אלקין: . נציגי האופוזיציה רשאים לבקש כי ההצבעות יחלו בשעה מוקדמת מ-21:00 ביום רביעי, ובלבד שהודיעו על כך, במליאת הכנסת, לפחות שלוש שעות מראש.
זאב אלקין: בכל מקרה, ההצבעות לא יחלו לפני יום רביעי בשעה 09:00.
זאב אלקין: נציגי האופוזיציה רשאים לבקש כי ההצבעות יחלו בשעה מוקדמת מ-21:00 ביום רביעי, ובלבד שהודיעו על כך במליאת הכנסת לפחות שלוש שעות מראש, בכל מקרה ההצבעות לא יחלו החל מיום רביעי בשעה 09:00 בבוקר.
זאב אלקין: אני אסביר למה הכוונה.
זאב אלקין: כעיקרון, השעה הכי מאוחרת לתחילת ההצבעות  היא 21:00 בערב ביום רביעי.
זאב אלקין: היה ונציגי האופוזיציה יגיעו להחלטה שהם מיצו את הנמקת ההסתייגויות ורוצים להקדים את שעת ההצבעות באותו יום – שוב, אני מדגיש שלא יהיו הצבעות ביום שלישי בכל מקרה, אלא אך ורק ביום רביעי – הם חייבים למסור על כך הודעה רשמית במליאת הכנסת - - -
שלמה מולה: אם אני רוצה לעשות הצבעה בחצות, תגיד לי: אל תעשה?
זאב אלקין: באיזה חצות?
אופיר אקוניס: בחצות של יום רביעי?
זאב אלקין: בחצות של איזה יום?
שלמה מולה: יום רביעי אצלי מתחיל ב-01:00 בלילה.
יריב לוין: בלילה אין דיון על-פי ההחלטה הזאת.
זאב אלקין: הסיכום שלי עם חבר הכנסת רוני בר-און - - -
שלמה מולה: אמרת יום רביעי- - -
יריב לוין: חבר הכנסת מולה, תן לו - -
זאב אלקין: אמרתי: יום רביעי, לא לפני 09:00 בבוקר.
יריב לוין: - - שלא יהיו אי-הבנות אחר-כך.
אופיר אקוניס: אם הוא רוצה להישאר, שיישאר.
אופיר אקוניס: אף אחד לא מפריע לך.
נסים זאב: ההצבעה תהיה בערנות מרבית.
יריב לוין: רבותי, כדי להבהיר את הדברים בצורה שלא יהיו אי-הבנות, ואדוני יושב-ראש הקואליציה, תתקן אותי אם אני טועה: רבותי, שעת ההצבעה המסוכמת היא ביום רביעי בשעה 21:00 בערב, לאופוזיציה יש אפשרות בהתרעה של שלוש שעות להקדים את ההצבעה - -
ארבל אסטרחן: התרעה שתימסר במליאה.
יריב לוין: - - זה אומר שאם תרצה האופוזיציה לקיים את ההצבעה לפני השעה 12:00 בצהריים ביום רביעי, היא צריכה למסור על כך הודעה במליאה ביום שלישי, משום שהמליאה נסגרת בשעה 21:00 ביום שלישי.
יריב לוין: אם לא מסרה הודעה עד השעה 21:00 ביום שלישי, פירושו שלכל המוקדם ההצבעות יתחילו ביום רביעי בשעה 12:00 בצהרים.
יריב לוין: שלא יהיו אי-הבנות והדברים יהיו ברורים.
זאב אלקין: אני אדייק.
זאב אלקין: קודם כול, ההצבעות, בכל מקרה, לא יהיו לפני יום רביעי בשעה 09:00 בבוקר, היה והאופוזיציה תרצה להצביע ב-09:00 בבוקר, או ב-10:00 או ב-11:00, כמו שאתה אמרת, היא חייבת למסור על כך הודעה במליאה שלוש שעות מראש, ולכן היא חייבת, כמו שאמרת, למסור את ההודעה ביום שלישי עד שהמליאה נסגרת.
רוברט אילטוב: אם יהיה עוד הסבר, אני אתחיל להתבלבל.
זאב אלקין: עוד סעיף שלא קראתי מהסיכומים, אדוני היושב-ראש.
זאב אלקין: עד עכשיו היתה סוגיית הזמנים.
זאב אלקין: הסעיף האחרון: לא יתקיימו יותר מעשר הצבעות שמיות בכל אחת מהצעות החוק.
יריב לוין: כאשר מדובר בהצבעות שיכולות להיות על הסתייגות או יכולות להיות על סעיף, לפי החלטת המבקשים, ובלבד שלא יהיו יותר מעשר הצבעות - - -
זאב אלקין: לא יהיו יותר מעשר הצבעות שמיות בכל הצעת חוק.
זאב אלקין: שוב, לא חייבים למצות את כל העשר.
יריב לוין: סך הכול, לכל היותר 20 הצבעות שמיות.
זאב אלקין: זה לא עובר מחוק לחוק.
זאב אלקין: עשר הצבעות שמיות על כל חוק.
יריב לוין: רבותי, התייחסות חברת הכנסת רחל אדטו, בבקשה.
יריב לוין: אני מבקש לשבת ושיהיה כאן שקט.
יריב לוין: רבותי, אי-אפשר לשמוע כלום.
רחל אדטו: ההתייחסות שלי היתה אמורה להיות לבקשה לפטור מחובת הנחה.
רחל אדטו: כמובן, מאחר שהסיכום לגבי סדרי ההצבעה נקבעו עם רוני בר-און, לכן, כמובן, אנחנו נצביע בעד, כי זה הסיכום.
רחל אדטו: עם זאת, לא ברור לי למה צריך להיות פטור מחובת הנחה?
רחל אדטו: למה, הדבר הזה היה מפתיע?
רחל אדטו: חוק ההסדרים נולד פתאום?
רחל אדטו: לא ידעו שזה אמור להיות היום?
רחל אדטו: למה זה מגיע לידי כך שאנחנו צריכים לאשר פטור מחובת הנחה לדבר שהיה ברור?
רחל אדטו: לוח-הזמנים שלו היה ידוע, ידעו מספיק זמן מראש על תאריך היעד.
רחל אדטו: לכן אנחנו לא רואים סיבה אחת לאשר את הפטור מחובת הנחה.
שלמה מולה: חברים, קודם כול, כל הסדר שהגיעו אליו מקובל עלינו, ולא נוכל לערער על שום הסדר, אף-על-פי שבא לי להביא את כולם להצביע בשעה 01:00 לפנות בוקר, אבל כנראה אי-אפשר.
זאב אלקין: זה לפחות מה שהנציגים שלך ביקשו.
שלמה מולה: אמרתי, אני מכבד את החברים שלי, תאמין לי.
שלמה מולה: אני מכבד את החברים שלי.
שלמה מולה: אני בטוח ששר החוץ לא מכבד את ראש הממשלה, זה אני יכול - - -
רוברט אילטוב: דרך אגב, אתם יכולים לחזור מההסכמה, לנו אין בעיה.
ציון פיניאן: איך הגעת לשר?
שלמה מולה: לשר החוץ?
שלמה מולה: לא שמעת היום?
זאב אלקין: רוברט אילטוב, הוא לא אמר איזה שר חוץ, אם זה שר החוץ או שרת החוץ, הוא לא אמר איזה ראש ממשלה.
שלמה מולה: אתה מגן עלי, אדוני היושב-ראש?
יריב לוין: אני מבקש ממך לדבר כפי שאתה נוהג, לגופו של הנושא.
זאב אלקין: היתה שרת חוץ פעם שאמרה שראש ממשלה צריך להתפטר, היא, כמובן, מאוד כיבדה אותו בזה.
שלמה מולה: אני מבין שאחרי שהחלפת כסא והלכת לשם, נראה לך מאוד - - -
יריב לוין: שלמה מולה, בבקשה.
שלמה מולה: אם אתם רוצים שנקיים דיון רציני, אמיתי, שמכבד את הכנסת, שום דבר לא בוער, תנהגו על-פי הכללים, על-פי מה שמקובל.
שלמה מולה: תניחו את החוק היום, נמשוך את זה מקסימום עד יום חמישי, 24 שעות, זה בסדר גמור.
שלמה מולה: נכון, יש לכם הטייס האוטומטי של הקואליציה, אתם תדרסו, אבל אני מזהיר אתכם, בסוף גם הכיסאות יתחלפו, הגלגל יסתובב, תזכרו את זה.
רחל אדטו: הרבה יותר מהר ממה שחושבים.
ציון פיניאן: זה נכון, חלק מכם יבואו אלינו.
שלמה מולה: אתה, ציון פיניאן, אני מקווה שאתה תעבור אלינו, אז יהיה - - -
ציון פיניאן: אתה לא יודע כמה אתה צודק...
שלמה מולה: אתה איש נעים, יכול להיות שאתה תעבור אלינו, יהיה בסדר.
רוברט אילטוב: המעבר בין המפלגות שלכם הוא קבוע.
רוברט אילטוב: מה זה משנה מי יעבור למי.
אורי אורבך: ליכוד א', ליכוד ב'.
רחל אדטו: כולה אני שנתיים בפוליטיקה, אבל לימדו אותי שהיום אתה כאן, מחר אתה שם.
רחל אדטו: כל כך מהר מסתובב הגלגל.
רוברט אילטוב: חברת הכנסת אדטו, אנחנו היינו גם פה וגם שם, אנחנו מאוד נהנים בכל מקום.
אופיר אקוניס: חסכת לי את ההערה שלי שאתם תהיו גם פה וגם שם.
רוברט אילטוב: אתה אמרת את זה, זה לא מפריע לנו.
אופיר אקוניס: זה הדבר הכי מדאיג אותי.
דב חנין: תודה רבה, אדוני היושב-ראש, אני מבין שהאווירה היא עליזה, אבל בכל זאת אני רוצה להביע התנגדות לסיכום שהושג, ואני חושב שהוא סיכום בעייתי.
דב חנין: אני לא מדבר על הצד של מתכונת הדיון מבחינת לוחות-זמנים וכדומה, שזה בהחלט סביר.
דב חנין: אני ראוה טעם רציני מאוד לפגם בשחרור מחובת הנחה במקרה הזה.
שלמה מולה: לפטור מחובת הנחה אין שום סיכום אתנו.
דב חנין: אם כך, אני שמח  - - -
יריב לוין: דב חנין, אתה באמת שמח?
דב חנין: אני שמח - - -
רחל אדטו: הוא נבהל איך אופוזיציה אחראית מאשרת - - -
יריב לוין: אנחנו בסוף שנה, לא בסוף עונה.
יריב לוין: עונת ההנחות הגדולות עוד לא הגיעה.
דב חנין: אדוני היושב-ראש, אני רוצה לנמק בכמה מלים וגם לפנות לנציגי הקואליציה בעניין הזה.
דב חנין: אנחנו מדברים על חקיקה מאוד-מאוד מורכבת, שנעשו בה לאורך הדרך – אני אומר את זה מתוך הוועדות שאני הייתי מעורב בהן – לא מעט תיקונים ושינויים.
דב חנין: אנחנו רוצים שהדיון של חברי הכנסת יהיה מושכל.
דב חנין: הרי המטרה היא לא לקיים דיון פורמלי שכל אחד יאמר את מה שהוא כבר אמר בדיון שהיה לקראת הקריאה הראשונה.
דב חנין: המטרה היא ללמוד את השינויים, ללמוד את התיקונים, אדוני היושב-ראש, גם אם הדבר הזה מחייב דחייה של לוח-הזמנים.
דב חנין: אפילו אפשר לעמוד בתאריך היעד הסופי של ההצבעות, אבל לאפשר לחברי הכנסת באמת לעשות את מה שחובתם ותפקידם, להפוך את זה לפחות לאפשרי – לאפשר את אותה מסגרת זמן של 24 שעות של הנחה, שתאפשר לחברי הכנסת ללמוד את החומרים בצורה רצינית, לקיים את הדיון בהסתייגויות בצורה יותר עניינית ויותר רצינית, כדי שזה לא יהיה חזרה כללית על מה שעשינו בקריאה הראשונה.
דב חנין: יש שינויים, יש התפתחויות, וצריך להתייחס אליהם.
נסים זאב: אדוני היושב-ראש, זו הפעם הראשונה בהיסטוריה של הכנסת שבאמת דנים בחוק ההתייעלות הכלכלית ולא "ההתעללות הכלכלית" בחברי הכנסת.
נסים זאב: עושים דיונים 24 שעות כאילו הכנסת הזאת דנה בנושאים כל כך חשובים, שצריך לדון בהם יום ולילה – "יום ולילה לא ישבתו".
נסים זאב: הייתי פה גם כשהייתי באופוזיציה וגם כשהייתי בקואליציה, הדיונים הם באמת לא רציניים, לא מדברים לגופו של עניין ולגופו של חוק, וכל אחד מספר סיפורים.
נסים זאב: בפרט כשמגיעים לשעות 24:00, 01:00, 02:00 בלילה - - -
זאב אלקין: לחבר הכנסת בילסקי יש סיפורים יפים.
נסים זאב: השאלה על בסיס מה הוא עולה לומר את הדברים, אם לא בנושא הכלכלי.
נסים זאב: לכל אחד יש החוויות האישיות שלו, ההיסטוריה של מה שעבר עליו, אבל לא לשם כך כנסת ישראל צריכה להפעיל את כל המערכת.
נסים זאב: באמת סוף-סוף מתחשבים גם בחברי הבית והעובדים של הבית, שצריכים להישאר פה 24 שעות, תסלח לי, ולא יודעים על מה הם נשארים פה.
נסים זאב: צריך ליישם את ההחלטה הזאת גם בשנים הבאות, כדי שהדיונים יהיו ענייניים.
נסים זאב: זה די הוגן.
נסים זאב: שני שלישים ושליש, אני מקווה שהקואליציה גם תנצל את הזמן שלה כדי להגיב על דברי האופוזיציה, כי זה גם חשוב.
זאב אלקין: כל מה שהקואליציה לא תנצל, היא תמסור לרשותך...
יריב לוין: חבר הכנסת אלקין, אתה רוצה התייחסות להערות שנשמעו כאן?
זאב אלקין: אני רק אתייחס לנושא של פטור מחובת הנחה, שלא יהיו כאן ספקות.
זאב אלקין: כשהיו דיונים ביני לבין חבר הכנסת בר-און, הצעתי שנוותר על פטור מחובת הנחה ונתחיל ביום שלישי, כהצעה של חבר הכנסת חנין, כמובן, בתנאי שנגיע להצבעות ביום רביעי.
זאב אלקין: חבר הכנסת בר-און אמר לי שהאופוזיציה רוצה יותר זמן לדיון, ולכן לא היתה דרך אחרת להבטיח את הזמן הזה מאשר ללכת על פטור מחובת הנחה.
זאב אלקין: אני חוזר על מה שאמרתי מלכתחילה, שזה סוכם מראש, והודיע לי חבר הכנסת בראון: אנחנו, כמובן, כאופוזיציה לא נוכל לתמוך בפטור מחובת הנחה, אלא נתנגד לו.
זאב אלקין: אני רק רוצה לדייק כאן בדברים.
זאב אלקין: היתה אופציה לא לעשות פטור מחובת הנחה, אלא להתחיל ביום שלישי בבוקר.
זאב אלקין: לא התנגדנו לה.
זאב אלקין: היא, כמובן, היתה מקצרת את הדיון.
זאב אלקין: לכן בסופו של דבר הוחלט ללכת על הנתיב האחר.
זאב אלקין: אני מכבד מאוד את רצונה של האופוזיציה לא לתמוך בפטור מחובת הנחה.
זאב אלקין: אני מניח שאם הייתי באופוזיציה הייתי עושה אותו דבר.
זאב אלקין: כשחבר הכנסת רוני בר-און ישב על הכסא שלך, בהיותו יושב-ראש ועדת הכנסת – בדקתי את ההיסטוריה – הוא זה שהוביל פטור מחובת הנחה.
זאב אלקין: אז, כמובן, התפקידים מתחלפים, והדרך הזאת של פטור מחובת הנחה מאפשרת - - -
רוברט אילטוב: צודקת האופוזיציה שהגלגל מסתובב.
זאב אלקין: - - -והדרך הזאת, פטור מחובת הנחה, מאפשרת יותר זמן דיון, ולמעשה, לכך הוא נועד.
זאב אלקין: זאת דרך שהתקיימה כאן ברוב ההצבעות שהיו על התקציב וחוק ההסדרים, היא דרך מקובלת, אבל אני מבין את רצונה של האופוזיציה להצביע נגדה.
יריב לוין: רבותי, אני עובר להצבעה.
יריב לוין: קודם כול בשאלה של פטור מחובת הנחה לשתי ההצעות.
יריב לוין: אני אתחיל מהצעת חוק התקציב לשנת הכספים 2012-2011, התשע"א-2010, לקריאה השנייה והשלישית.
יריב לוין: מי בעד פטור מחובת הנחה?
יריב לוין: בעד פטור מחובת הנחה – 9 נגד – 3 נמנעים – אין אושר פטור מחובת הנחה להצעת חוק התקציב לשנת הכספים 2012-2011, התשע"א-2010, בקריאה שנייה ובקריאה שלישית.
יריב לוין: שלושה נגד.
יריב לוין: נמנעים אין, לפיכך אושר הפטור.
יריב לוין: ההצעה השנייה.
יריב לוין: מי בעד בקשה לפטור מחובת הנחה בקריאה השנייה והשלישית להצעת חוק המדיניות הכלכלית לשנים 2012-2011 (תיקוני חקיקה), התשע"א-2010?
יריב לוין: בעד פטור מחובת הנחה – 9 נגד – 3 נמנעים – אין אושר לפטור מחובת הנחה בקריאה השנייה והשלישית להצעת חוק המדיניות הכלכלית לשנים 2012-2011 (תיקוני חקיקה), התשע"א-2010, בקריאה שנייה ובקריאה שלישית.
יריב לוין: בעד תשעה, שלושה נגד, נמנעים אין.
יריב לוין: לפיכך אושר הפטור.
יריב לוין: אני עובר להצבעה על אישור סדרי הדיון המשולב בהצעת חוק התקציב לשנת הכספים 2012-2011 והצעת חוק המדיניות הכלכלית לשנים 2012-2011 (תיקוני חקיקה), התשע"א-2010, בקריאה השנייה והשלישית, על-פי נוהל וסדרי הדיון שהציע כאן יושב-ראש הקואליציה, חבר הכנסת זאב אלקין.
שלמה מולה: בסיכום עם - - -
יריב לוין: בסיכום עם סיעת קדימה, ועל-פי ההבהרות המפורשות - - -
זאב אלקין: אני מבין שחבר הכנסת רוני בר-און ייצג את כל האופוזיציה.
יריב לוין: כל האופוזיציה, מאה אחוז.
אחמד טיבי: אתה מוכן לחזור על הסיכומים, כי קדימה לא עדכנה אותי?
זאב אלקין: אחמד טיבי, אני תמיד אשמח לעזור לך.
יריב לוין: רבותי, אנחנו נסתפק בכך שאנחנו מאשרים את סדרי הדיון כפי שהוצעו על-ידי חבר הכנסת זאב אלקין, לרבות הדגש שניתן כאן לעניין שעות ההצבעה, כפי שהובא גם על-ידי כאן כדי שלא יהיו אי-הבנות.
יריב לוין: מי בעד ההסדר המוצע?
יריב לוין: בעד הסדרי הדיון המוצעים – פה אחד
יריב לוין: רבותי, עוד נושא אחד על סדר היום.
יריב לוין: בקשת יושב-ראש ועדת העבודה, הרווחה והבריאות להעברת הצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009ו-2010) (תיקון מס' 5), התשע"א-2010 (מ/548), מוועדת הכספים לדיון בוועדת העבודה, הרווחה והבריאות.
יריב לוין: אילת השחר, בבקשה.
אילת השחר: בשם חבר הכנסת חיים כץ.
אילת השחר: זו הצעת חוק שהגיעה לדיוני ועדת העבודה והרווחה במסגרת חוק התקציב 2010-2009.
אילת השחר: הנושא נידון בוועדת העבודה והרווחה.
אילת השחר: הוחלט אז לקבוע כי יחולו הוראות באישור שר האוצר, באישור של ועדת העבודה והרווחה לקבוע תקנות שיחולו בינואר 2011.
אילת השחר: אנחנו רואים שההוראות לא בוצעו והן חזרו לפתחן של הוועדה, ואנחנו מבקשים שיחזרו לוועדת העבודה והרווחה ולא לוועדת הכספים, כי הדיון כבר היה בוועדה אצלנו.
יריב לוין: למעשה, אני מבין שמועד תחילת ההוראה אושר מלכתחילה בוועדת העבודה, הרווחה והבריאות.
יריב לוין: אני מבין שיש הסכמה של יושב-ראש ועדת הכספים לבקשה הזאת.
יריב לוין: מישהו מעוניין להתייחס?
יריב לוין: אם לא, אנחנו נעבור להצבעה.
יריב לוין: מי בעד הבקשה להעברת הצעת החוק - -
אופיר אקוניס: בהסכמה?
יריב לוין: בהסכמה.
יריב לוין: - - מוועדת הכספים לוועדת העבודה, הרווחה והבריאות?
יריב לוין: בקשת יושב-ראש ועדת העבודה, הרווחה והבריאות להעברת הצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009ו-2010) (תיקון מס' 5), התשע"א-2010 (מ/548), מוועדת הכספים לדיון בוועדת העבודה, הרווחה והבריאות, נתקבלה.
יריב לוין: שמונה בעד, מתנגדים אין.
יריב לוין: שלום לכולם, אני מתכבד לפתוח את הישיבה, על סדר היום קביעת ועדה לדיון בשתי הצעות חוק הצעת חוק הגיור הצבאי, התשע"א-2010 - - -
משה גפני: למה זה דחוף היום?
משה גפני: לפני התקציב?
יריב לוין: אני מבטיח לך שאתן לך זמן לדבר.
יעקב אדרי: הבנתי שהישיבה בעשר.
דוד רותם: לא היית צריך לבטל, אתה לא חבר פה.
יריב לוין: חבר הכנסת רותם, בהערה הבאה שלך אני אבין שהעניין באמת לא דחוף לך.
יריב לוין: את חבר הכנסת גפני אני מבין, אותך לא כל כך.
יריב לוין: על סדר היום, הצעת חוק הגיור הצבאי, התשע"א-2010 של חברי הכנסת דוד רותם ורוברט אילטוב (פ/18/2684) והצעת חוק לתיקון פקודת העדה הדתית (המרה) (תעודת המרה למתגייר במהלך שירותו הצבאי), התשע"א – 2010 של חברי הכנסת זבולון אורלב ואורי אורבך (פ/18/2702).
יריב לוין: אני רוצה לומר בצורה ברורה, שתי הצעות החוק עוסקות בסוגיה מהותית בעלת השלכות מרחיקות לכת, שבעיני ראוי היה שתוכרע בהסכמה רחבה.
יריב לוין: סברתי שנכון היה לדחות את ההכרעה בשאלה איזו ועדה תדון בחוקים האלה לפרק זמן קצר של שבועיים על מנת ומתוך תקווה שהדבר יאפשר חלון זמן שבמהלכו כבוד הרב עמר יוכל לקבל את ההחלטות הדרושות שנמצאות בסמכותו, יטפל כמיטב חוכמתו הרבה בסוגיה הרגישה הזו ויביא למצב שהמשבר יהיה מאחורינו.
יריב לוין: אני יכול לומר שהופעלו עלי לחצים כבדים מאד להביא את הנושא לדיון באופן מיידי ובמועד מוקדם יותר.
יריב לוין: דחיתי את הלחצים על הסף, סברתי ואני מאמין גם עכשיו שמישהו אולי יחוש ניצחון זמני כתוצאה מההעברה של הדיון הזה וכתוצאה מהחלטה כזו או אחרת שתתקבל היום, בסופו של דבר יגלה שבדרך של כיפוף ידיים יש רק מפסידים.
יריב לוין: לצערי, חלון ההזדמנויות שהשתדלתי לייצר לא נוצל בכלל ודבר לא התקדם, את האמת הזו צריך לומר.
יריב לוין: אני מבקש לקרוא מכאן לכבוד הרב עמר ולומר לו, האחריות למנוע קרע בעם רובצת היום לפתתך.
יריב לוין: נדרשת כאן הכרעה מיידית, אי אפשר להמתין יותר.
יריב לוין: כבוד הרב עמר, זו עת לעשות, זו עת להכריע ויפה שעה אחת קודם.
יריב לוין: יחד עם זאת וכתוצאה מהמצב הזה, נדמה לי שאין לנו ברירה אלא לקדם כרגע את מהלך חקיקת החוק, מתוך תקווה שתתקבלנה החלטות על ידי כבוד הרב עמר באופן שיחסוך מאתנו עימות שהשלכותיו עלולות להיות חמורות מאד.
יריב לוין: מכאן הדיון שאנחנו נמצאים בו.
יריב לוין: לפני הצעה לסדר, עוד הערה אחת, אני רוצה להבהיר שהמלצת הלשכה המשפטית ביחס לשני החוקים הייתה להעביר אותם לוועדת חוקה חוק ומשפט.